CELEX: 52007PC0455
Language: mt
Date: 2007-07-30
Title: Proposta għal deċiżjoni tal-Kunsill li temenda d-deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-programm tal-fużjoni

Avviż Legali Importanti

|

52007PC0455

Proposta għal deċiżjoni tal-Kunsill li temenda d-deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-programm tal-fużjoni  /* KUMM/2007/0455 finali */  

	[pic] | KUMMISSJONI TAL-KOMUNITAJIET EWROPEJ |Brussel 30.7.2007KUMM(2007) 455 finaliProposta għalDEĊIŻJONI TAL-KUNSILLli temenda d-Deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-programm tal-fużjoni(preżentata mill-Kummissjoni)MEMORANDUM TA’ SPJEGAZZJONI1. L-istudju tal-fużjoni permezz tal-konfinament manjetiku huwa wieħed mill-oqsma tar-riċerka fl-enerġija nukleari msemmija fl-Artikolu 4 tat-Trattat li jistabbilixxi l-Komunità Ewropea ta' l-Enerġija Atomika (Euratom). Permezz ta' Deċiżjonijiet suċċessivi tal-Kunsill minn żmien il-Programm Inizjali ta'Riċerka u Tħarriġ ta' l-Euratom fl-1958, il-programm tal-fużjoni tal-Komunità huwa maħsub biex ikopri x-xogħol kollu li twettaq fil-kamp tal-fużjoni termonukleari kkontrollata permezz tal-konfinament manjetiku, fl-Istati Membri u fil-pajjiżi terzi msieħba għal kollox fl-Euratom.[1]2. Skond l-Artikolu 7(4) tat-Trattat ta' l-Euratom, il-Kummissjoni għandha tiżgura li l-programm tal-fużjoni jitwettaq. Sabiex timplimenta l-programm tal-fużjoni, il-Kummissjoni għandha tkun megħjuna minn kumitat konsultattiv.3. Kumitat konsultattiv (CCFP) ġie stabbilit skond l-Artikolu 4 tad-Deċiżjoni tal-Kunsill 4151/81 ATO 103 tas-16 ta' Diċembru 1980, li wkoll idefiniet ir-regoli tal-proċedura tal-kumitat, inkluża, b'mod partikolari, sistema ta' voti piżata kif stipulata fl-Artikolu 14 tagħha. Permezz ta' referenzi għad-Deċiżjoni tal-Kunsill ta' l-1980 imsemmija, il-kumitat konsultattiv kien stabbilit mill-ġdid b'Deċiżjonijiet suċċessivi tal-Kunsill li adottaw il-programmi speċifiċi tar-riċerka u t-taħriġ ta' l-Euratom. Is-CCFP ħa l-isem ġdid CCE-FU fis-17/11/1999, meta adotta r-regoli ta' proċedura proprji tiegħu, skond l-Artikolu 12 tad-Deċiżjoni tal-Kunsill tas-16 ta' Diċembru 1980.4. Id-Deċiżjoni tal-Kunsill 2006/970/Euratom[2] tat-18 ta' Diċembru 2006 stabbiliet is-Seba' Programm Kwadru tal-Komunità Ewropea ta' l-Enerġija Atomika (Euratom) għar-riċerka nukleari u attivitajiet ta' taħriġ (2007-2011), filwaqt li kkontribwiet għall-ħolqien ta' soċjetà msejsa fuq l-għarfien, abbażi taż-Żona Ewropea ta' Riċerka.5. Abbażi ta' l-Artikolu 7.2 tad-Deċiżjoni tal-Kunsill 2006/976/Euratom tad-19 ta' Diċembru 2006[3], il-Kummissjoni għandha tkun megħjuna minn kumitat konsultattiv għall-implimentazzjoni ta' l-aspetti li għandhom x'jaqsmu mal-fużjoni fil-Programm Speċifiku (Euratom) għar-riċerka nukleari u l-attivitajiet ta' taħriġ (2007-2011). Il-kompożizzjoni tal-kumitat konsultattiv u r-regoli u l-proċeduri dettaljati ta' l-operat li japplikaw għalih, inkluża s-sistema piżata tal-voti. għandhom ikunu kif stipulat bid-Deċiżjoni tal-Kunsill tas-16 ta' Diċembru 1980.6. Id-drittijiet tal-voti fis-CCE-FU (dari s-CCFP) kienu emendati skond dan wara kull adeżjoni ta' Stat Membru ġdid. Ġew emendati l-aħħar wara d-Deċiżjoni tal-Kunsill 7368/05 RECH 59, ATO 41, OC 180 tat-18/04/05, wara l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, kif jingħata fl-Anness I[4] għad-Deċiżjoni preżenti.7. Wara l-adeżjoni ta' żewġ Stati Membri ġodda fl-1/1/2007[5] u b'kunsiderazzjoni ta' l-Att[6] dwar il-kundizzjonjiet ta' l-adeżjoni tagħhom tal-21/06/2005, u b'mod partikolari l-Artikolu 50 tiegħu li jistipula li "l-adattamenti lir-regoli tal-Kumitati stabbiliti bit-Trattati oriġinali u lir-regoli ta' proċedura tagħhom, li jsiru meħtieġa bl-adeżjoni, għandhom isiru mill-iktar fis possibbli wara l-adeżjoni", fil-21 ta' Marzu 2007 s-CCE-FU unanimament irrakkomanda li jemedna s-sitema piżata ta' voti tiegħu skond dan.8. Fid-dawl tal-kunsiderazzjonijiet imsemmija hawn fuq, il-Kummissjoni tipproponi li l-Kunsill:-  Japprova l-proposta annessa għal Deċiżjoni tal-Kunsill li temenda d-Deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-prgramm tal-fużjoni.Proposta għalDEĊIŻJONI TAL-KUNSILLli temenda d-Deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-programm tal-fużjoniIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari r-raba' paragrafu ta' l-Artikolu 7 tiegħu,Wara li kkunsidra d-Deċiżjoni tal-Kunsill 2006/970/Euratom[7] dwar is-Seba' Programm Kwadru tal-Komunità Ewropea ta' l-Enerġija Atomika (Euratom) għar-riċerka nukleari u attivitajiet ta' taħriġ, li jikkontribwixxi wkoll għall-ħolqien ta' soċjetà msejsa fuq l-għarfien, abbażi taż-Żona Ewropea ta' Riċerka,Wara li kkunsidra d-Deċiżjoni tal-Kunsill 2006/976/Euratom[8] tad-19 ta' Diċembru 2006 dwar il-Programm Speċifiku li jimplimenta s-Seba' Programm Kwadru tal-Komunità Ewropea għall-Enerġija Atomika (Euratom) għal riċerka nukleari u attivitajiet ta' taħriġ (2007-2011), u b'mod partikolari l-Artikolu 7.2 tiegħu li jipprovdi li għall-finijiet ta' l-implimentazzjoni tal-programm speċifiku, il-Kummissjoni għandha tkun assistita minn kumitat konsultattiv, kif ukoll li għall-aspetti relatati mal-fużjoni, il-kompożizzjoni ta' dan il-kumitat u r-regoli dettaljati tat-tħaddim u l-proċeduri applikabbli għalih għandhom ikunu kif stabbilit fid-Deċiżjoni tal-Kunsill tas-16 ta' Diċembru,Wara li kkunsidra l-Att[9] dwar il-kundizzjonijiet ta' adeżjoni tar-Repubblika tal-Bulgarija u r-Rumanija u l-aġġustamenti għat-Trattati li fuqhom hija mibnija l-Unjoni Ewropea, u b'mod partikolari l-Artikolu 50 tiegħu,Wara li kkunsidra d-Deċiżjoni tal-Kunsill 4151/81 ATO 103 tas-16 ta' Diċembru 1980 li tistabbilixxi Kumitat Konsultattiv għall-programm tal-fużjoni, u b'mod partikolari l-Artikolu 14 tiegħu li jistipula sistema tal-voti f'dan il-Kumitat (traduzzjoni mhux uffiċjali), kif emendata l-aħħar bid-Deċiżjoni tal-Kunsill 7368/05 RECH 59, ATO 41, OC 180 tat-18/4/2005[10],Billi:(1) Il-kumitat konsultattiv għall-programm tal-fużjoni (CCE-FU) għandu jagħti l-opinjonijiet tiegħu permezz ta' sistema piżata ta' voti f'dak li jirrigwarda l-§5.g) tad-Deċiżjoni tal-Kunsill tas-16 ta' Diċembru 1980, biex "jiddefinixxi azzjonijiet prijoritarji bil-ħsieb li jiġi allokat appoġġ preferenzjali" .(2) Il-kumitat konsultattiv għall-programm tal-fużjoni (CCE-FU) fil-21 ta' Marzu 2007 unanimament irrakkomanda li jaġorna s-sistema piżata tal-voti li għandha tkun applikata fi ħdan il-kumitat imsemmi fl-Artikolu 14 tad-Deċiżjoni tal-Kunsill tas-16 ta' Diċembru 1980, meta jittratta aspetti relatati mal-fużjoni, sabiex jiġu inklużi d-drittijiet tal-vot ta' l-Istati Membri l-ġodda wara l-adeżjoni tagħhom.(3) Fid-dawl ta' dak li ntqal hawn fuq, issa huwa f'loku li d-Deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-programm tal-fużjoni tiġi modifikata kif xieraq,IDDEĊIEDA KIF ĠEJ:Artikolu UnikuFil-paragrafu 14 tad-Deċiżjoni tal-Kunsill tas-16 ta' Diċembru 1980 li tistabbilixxi l-kumitat konsultattiv għall-programm tal-fużjoni, l-aħħar żewġ sentenzi għandhom jinbidlu bit-test i ġej:'Opinjonijiet relatati mal-punt (g) tal-paragrafu 5 għandhom jiġu adottati permezz tas-sistema piżata tal-voti li ġejja:Il-Belġju 2Il-Bulgarija 2Ir-Repubblika Ċeka 2Id-Danimarka 2Il-Ġermanja 5L-Estonja 1Il-Greċja 2Spanja 3Franza 5L-Irlanda 2L-Italja 5Ċipru 1Il-Latvja 1Il-Litwanja 2Il-Lussemburgu 1L-Ungerija 2Malta 1L-Olanda 2L-Awstrija 2Il-Polonja 3Il-Portugall 2Ir-Rumanija 2Is-Slovenja 1Is-Slovakkja 2Il-Finlandja 2L-Iżvezja 2Ir-Renju Unit 5L-Iżvizzera 2Total 64Għall-adozzjoni ta' opinjoni, il-maġġornaza rikjesta għandha tkun 33 vot favur minn talanqas ħmistax-il delegazzjoni'.Magħmul fi Brussell,Għall-KunsillIl-PresidentANNESS 1 [11]Is-sistema tal-voti fis-seħħ fis-CCE-FU (emendata l-aħħar bid-Deċiżjoni tal-Kunsill tat-18 ta' April 2005)Opinjonijiet relatati mal-punt (g) tal-paragrafu 5 għandhom jiġu adottati permezz tas-sistema piżata tal-voti li ġejja:Il-Belġju 2Ir-Repubblika Ċeka 2Id-Danimarka 2Il-Ġermanja 5L-Estonja 1Il-Greċja 2Spanja 3Franza 5L-Irlanda 2L-Italja 5Ċipru 1Il-Latvja 1Il-Litwanja 2Il-Lussemburgu 1L-Ungerija 2Malta 1L-Olanda 2L-Awstrija 2Il-Polonja 3Il-Portugall 2Is-Slovenja 1Is-Slovakkja 2Il-Finlandja 2L-Iżvezja 2Ir-Renju Unit 5L-Iżvizzera 2Total 60Għall-adozzjoni ta' opinjoni, il-maġġoranza rikjesta għandha tkun 31 vot favur minn talanqas erbatax-il delegazzjoni.[1] Il-kooperazzjoni ma' l-Iżvizzera f'dan il-qasam hija bbażata fuq il-Ftehim konkluż bejn l-Euratom u l-Konfederazzjoni Żvizzera fit-30.05.1979 (ĠU L 242, 4.9.1978, p.2), emendat fl-1982.[2] ĠU L 400, 30.12.2006, p. 60.[3] ĠU L 400, 30.12.2006, p. 404.[4] L-Anness I jiddeskrivi d-drittijiet tal-voti fis-CCE-FU, fis-seħħ fil-preżent, kif stipulati fil-paragrafu 14 tad-Deċiżjoni tal-Kunsill 7368/05 RECH 59, ATO 41, OC 180 tat-18/04/05.[5] ĠU C 321, 29.12.2006, p. 1.[6] ĠU L 157, 21.6.2005, p. 203.[7] ĠU L 400, 30.12.2006, p. 60.[8] ĠU L 400, 30.12.2006, p. 404.[9] ĠU L 157, 21.6.2005, p. 203; ĠU C 321, 29.12.2006, p. 1.[10] ĠU L 108, 29.4.2005, p. 64.[11] L-ordni tal-pajjiżi huwa kif jidher fl-Att ta' l-Adeżjoni § 12.